**INFORMÁCIE O SPRACÚVANÍ OSOBNÝCH ÚDAJOV**

**TÝKAJÚCE SA NOMINÁCIÍ NA ČLENSTVO V RADE VLÁDY SLOVENSKEJ REPUBLIKY PRE VEDU, TECHNIKU A INOVÁCIE**

*v súlade s článkom 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „****GDPR****“) a v súlade s § 19 zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len „****Zákon****“)*

Vážení navrhovatelia/navrhovateľky a kandidáti/kandidátky,

nakoľko v súvislosti s realizáciou výzvy na predkladanie nominácií na členstvo v Rade vlády Slovenskej republiky pre vedu, techniku a inovácie (ďalej len „**RVVTI**”) dochádza k spracúvaniu osobných údajov, dovolili by sme si Vás informovať o Vašich právach a podmienkach spracúvania Vašich osobných údajov.

**IDENTIFIKAČNÉ A KONTAKTNÉ ÚDAJE PREVÁDZAKOVATEĽA A ZODPOVEDNEJ OSOBY**

Názov: **Úrad vlády Slovenskej republiky**

Sídlo: Námestie slobody 1, Bratislava, PSČ: 813 70, Slovenská republika

IČO: 00 151 513

Kontakt: Tel.: 02 / 209 25 111; Email: zodpovedna.osoba@vlada.gov.sk

Zodpovedná osoba: V prípade otázok, ktoré sa týkajú ochrany osobných údajov, môžete kontaktovať našu zodpovednú osobu: Tel.: 02 / 209 25 111; Email: zodpovedna.osoba@vlada.gov.sk

**ÚČEL SPRACÚVANIA OSOBNÝCH ÚDAJOV**

Účelom spracúvania Vašich osobných údajov je organizačné zabezpečenie výzvy na predkladanie nominácií na členstvo v RVVTI a výber kandidátov/kandidátok v súlade s podmienkami štatútu RVVTI a zákonom č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, ktoré zahŕňa najmä:

* zriadenie nezávislej expertnej komisie na výber kandidátov/kandidátok,
* zabezpečenie zverejnenia výzvy na predkladanie nominácií na členstvo v RVVTI,
* posudzovanie nominácií,
* výber a menovanie členov/členiek RVVTI,
* plnenie ďalších úloh týkajúcich sa nominačného procesu.

**ROZSAH SPRACÚVANÝCH OSOBNÝCH ÚDAJOV**

Predmetom spracúvania bude najmä nasledujúci rozsah osobných údajov, ktoré patria medzi tzv. bežné osobné údaje:

* **osobné údaje nominujúcej organizácie (štatutárneho orgánu navrhovateľa)** ako subjektu, ktorý je oprávnený predkladať nominácie na členstvo v RVVTI,
* **osobné údaje kandidáta/kandidátky**, najmä informácie o kvalifikácii a profile kandidáta/kandidátky v kontexte nominácie na člena/členku RVVTI v nasledovnom rozsahu: relevantné odborné skúsenosti (napr. v rámci pôsobenia na univerzitách, vedeckých inštitúciách, inovatívnych/výskumno-vývojových spoločnostiach, medzinárodných inštitúciách atď. súvisiacich s výskumno-vývojovou, resp. inovačnou politikou); významné publikácie, patenty, získané významné ocenenia, resp. iné významné výsledky v oblasti výskumu, vývoja a inovácií a o stručný popis dôvodov nominácie zo strany navrhovateľa.

**PRÁVNY ZÁKLAD SPRACÚVANIA OSOBNÝCH ÚDAJOV**

* **podľa článku 6 ods. 1 písm. c) GDPR (§ 13 ods. 1 písm. c) Zákona) -** **spracúvanie osobných údajov je nevyhnutné na splnenie zákonnej povinnosti prevádzkovateľovi**,konkrétne v súlade s § 9a písm. d) zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, podľa ktorého platí, že: *„**Úrad vlády Slovenskej republiky strategicky a metodicky koordinuje činnosť subjektov verejnej správy v oblasti výskumu, vývoja a inovácií.“* ako aj v súlade so štatútom Rady vlády Slovenskej republiky pre vedu, techniku a inovácie.
* **podľa článku 6 ods. 1 písm. e) GDPR (§ 13 ods. 1 písm. e) Zákona) -** **spracúvanie osobných údajov je nevyhnutné pri výkone verejnej moci zverenej prevádzkovateľovi v súvislosti so zriadením poradného orgánu (Rady** **pre vedu, techniku a inovácie)** v súlade s § 2 zákona č. 575/2001 Z. z. o organizácii činnosti vlády a organizácii ústrednej štátnej správy, ako aj v súlade soštatútom Rady vlády Slovenskej republiky pre vedu, techniku a inovácie.

**PRÍJEMCA OSOBNÝCH ÚDAJOV**

**Vaše osobné údaje môžu byť poskytnuté/sprístupnené nasledujúcim kategóriám príjemcov:**

V rámci procesu výberu, posúdenia a výberu kandidáta/kandidátky: členovia nezávislej expertnej komisie, vláda Slovenskej republiky.

V rámci povinného zverejňovania údajov o kandidátoch/kandidátkach a výsledkoch výberu: verejnosť.

V prípade súdneho konania: súd a orgány činné v trestnom konaní.

V prípade kontroly procesu výberu a menovania kandidátov/kandidátok: príslušné kontrolné orgány.

**PRENOS OSOBNÝCH ÚDAJOV DO TRETEJ KRAJINY ALEBO MEDZINÁRODNEJ ORGANIZÁCII**

Nie je.

**DOBA UCHOVÁVANIA OSOBNÝCH ÚDAJOV**

v súlade s registratúrnym poriadkom prevádzkovateľa: 5 rokov.

**POUČENIE O PRÁVACH DOTKNUTEJ OSOBY**

V súlade s čl.13 – 21 GDPR (§ 19-27 Zákona) máte ako dotknutá osoba:

* **právo požadovať** od prevádzkovateľa **prístup k  osobným údajom** týkajúcich sa Vašej osoby **a potvrdenie o tom, či sa spracúvajú osobné údaje, ktoré sa Vás týkajú** (čl.15 GDPR),

Máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako Vaše osobné údaje používame.

* **právo na opravu** Vašich nesprávnych alebo neúplných osobných údajov (čl.16 GDPR),

Prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím neváhajte nás požiadať, aby sme tieto informácie opravili, aktualizovali alebo doplnili.

* **právo na vymazanie** **(na zabudnutie)** Vašich osobných údajov, ak účel ich spracúvania skončil alebo je splnená niektorá z podmienok čl.17 GDPR,

Máte právo nás požiadať o vymazanie Vašich osobných údajov, napríklad, ak osobné údaje, ktoré sme o Vás získali už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad môžeme mať určité právne a regulačné povinnosti, čo znamená, že nebudeme môcť Vašej žiadosti vyhovieť.

* **právo na obmedzenie** spracúvania osobných údajov, ak ide o prípady podľa čl.18 GDPR,

Za určitých okolností ste oprávnený nás požiadať, aby sme prestali používať Vaše osobné údaje. Ide napríklad o prípady, keď si myslíte, že osobné údaje, ktoré o Vás máme môžu byť nepresné alebo keď si myslíte, že už Vaše osobné údaje nepotrebujeme využívať.

* **právo na prenosnosť** osobných údajov podľa čl.20 GDPR,

Za určitých okolností máte právo požiadať nás o prenos osobných údajov, ktoré ste nám poskytli, na inú tretiu stranu podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste jednou zo zmluvných strán.

* **právo namietať** spracúvanie osobných údajov, ak ide o prípady podľa čl.21 GDPR,

Máte právo namietať voči spracúvaniu údajov, ktoré je založené na našich legitímnych oprávnených záujmoch. V prípade, ak nemáme presvedčivý legitímny oprávnený dôvod na spracúvanie a Vy podáte námietku, nebudeme Vaše osobné údaje ďalej spracúvať.

* **právo podať návrh na začatie konania o ochrane osobných údajov –** ak sadomnievate, že Vaše osobné údaje spracúvame nespravodlivo alebo nezákonne, môžete podať návrh dozornému orgánu Úradu na ochranu osobných údajov Slovenskej republiky, Hraničná 12, 820 07 Bratislava 27, Tel.: +421 /2/ 3231 3214; mail: statny.dozor@pdp.gov.sk, viac info. nájdete na [www.dataprotection.gov.sk](http://www.dataprotection.gov.sk)
* **odvolať súhlas** –len v prípadoch, kedy Vaše osobné údaje spracúvame na základe Vášho súhlasu,máte právo tento súhlas kedykoľvek odvolať. Súhlas môžete odvolať u prevádzkovateľa alebo u zodpovednej osoby na kontaktných údajoch uvedených v záhlaví tohto dokumentu. Odvolanie súhlasu však nemá vplyv na zákonnosť spracúvania osobných údajov, ktoré sme na jeho základe o Vás spracúvali.

**OSOBITNÉ POUČENIE O PRÁVE NAMIETAŤ SPRACÚVANIE ÚDAJOV**

Dotknutá osoba má právo kedykoľvek namietať spracúvanie jej osobných údajov z dôvodu týkajúceho sa jej konkrétnej situácie vykonávané podľa čl. 6 ods.1 písm. e) alebo f) GDPR vrátane profilovania založeného na týchto ustanoveniach. Prevádzkovateľ nesmie ďalej spracúvať osobné údaje, ak nepreukáže nevyhnutné oprávnené záujmy na spracúvanie osobných údajov, ktoré prevažujú nad právami alebo záujmami dotknutej osoby, alebo dôvody na uplatnenie právneho nároku.

**Svoje práva môžete uplatniť písomne u prevádzkovateľa alebo u zodpovednej osoby na kontaktných údajoch uvedených v záhlaví tohto dokumentu. Za týmto účelom môžete použiť *Formulár pre uplatnenie práv dotknutej osoby*, ktorý sa nachádza na konci tohto dokumentu*.* V prípade otázok nás neváhajte kontaktovať.**

Na Vašu žiadosť týkajúcu sa spracúvania osobných údajov budeme odpovedať bez zbytočného odkladu, najneskôr do jedného mesiaca od jej doručenia. V osobitných prípadoch môže byť lehota predĺžená o ďalšie dva mesiace, o dôvodoch predĺženia lehoty Vás budeme informovať do jedného mesiaca od prijatia žiadosti. Pri vybavovaní Vašej žiadosti sme povinní overiť si Vašu totožnosť. O postupe overenia Vašej totožnosti Vás budeme informovať pri reakcii na Vašu žiadosť. Informácie sa poskytujú bezplatne. Ak by však Vaše žiadosti boli neprimerané alebo často sa opakujúce, môžeme požadovať primeraný administratívny poplatok za ich vybavenie.

**POSKYTNUTIE VAŠÍCH OSOBNÝCH ÚDAJOV JE DOBROVOĽNÉ**

Poskytnutie Vašich osobných údajov je požiadavkou, ktorá je potrebná preto, aby ste boli zaradený do výberu kandidátov/kandidátok. V prípade neposkytnutia požadovaných osobných údajov nebudete môcť byť zaradený medzi kandidátov/kandidátky a zúčastniť sa výberového procesu, následkom čoho nebudete môcť byť zvolený.

**AUTOMATIZOVANÉ ROZHODOVANIE VRÁTANE PROFILOVANIA**

Prevádzkovateľ pri spracúvaní osobných údajov pre daný účel nepoužíva automatizované individuálne rozhodovanie.

**PRI SPRACÚVANÍ OSOBNÝCH ÚDAJOV SA ZAVÄZUJEME DODRŽIAVAŤ TIETO ZÁKLADNÉ ZÁSADY**

**Zásada zákonnosti**

Osobné údaje spracúvame len zákonným spôsobom a tak, aby nedošlo k porušeniu základných práv dotknutej osoby.

**Zásada obmedzenia účelu**

Osobné údaje získavame iba na konkrétne určený, výslovne uvedený a oprávnený účel a nesmú sa ďalej spracúvať spôsobom, ktorý nie je zlučiteľný s týmto účelom.

**Zásada minimalizácie osobných údajov**

Osobné údaje spracúvame v primeranom, relevantnom a obmedzenom rozsahu, ktorý je nevyhnutný vzhľadom na účely, na ktoré sa spracúvajú.

**Zásada správnosti**

Spracúvame iba správne, úplné a podľa potreby aktualizované osobné údaje vo vzťahu k účelu spracúvania; osobné údaje, ktoré sú nesprávne z hľadiska účelov, na ktoré sa spracúvajú, sa bezodkladne vymažú alebo opravia.

**Zásada minimalizácie uchovávania**

Osobné údaje uchovávame vo forme, ktorá umožňuje identifikáciu dotknutých osôb najviac dovtedy, kým je to potrebné na účely, na ktoré sa osobné údaje spracúvajú.

**Zásada integrity a dôvernosti**

Osobné údaje spracúvame spôsobom, ktorý prostredníctvom primeraných technických a organizačných opatrení zaručuje primeranú bezpečnosť osobných údajov vrátane ochrany pred neoprávneným spracúvaním osobných údajov, nezákonným spracúvaním osobných údajov, náhodnou stratou osobných údajov, výmazom osobných údajov alebo poškodením osobných údajov.

**Zásada zodpovednosti**

Osobné údaje spracúvame v súlade s dobrými mravmi a spôsobom, ktorý neodporuje zákonu. Zodpovedáme za dodržiavanie základných zásad spracúvania osobných údajov, za súlad spracúvania osobných údajov so zásadami spracúvania osobných údajov.

**VEC: Formulár pre uplatnenie práva dotknutej osoby**

*(Tento formulár vyplňte, len ak si prajete uplatniť práva na ochranu osobných údajov podľa GDPR.)*

Na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) si týmto ako dotknutá osoba uplatňujem nasledujúce právo:

Právo na prístup k osobným údajom (čl.15 GDPR), ktoré sa týkajú:

...................................................................................................................................................................

Právo na opravu osobných údajov (čl.16 GDPR), ktoré sa týkajú:

...................................................................................................................................................................

Právo na výmaz osobných údajov (čl.17 GDPR), ktoré sa týkajú:

...................................................................................................................................................................

Právo na obmedzenie spracúvania osobných údajov (čl.18 GDPR), ktoré sa týkajú:

...................................................................................................................................................................

Právo na prenosnosť osobných údajov (čl.20 GDPR), ktoré sa týkajú:

...................................................................................................................................................................

Právo namietať spracúvanie osobných údajov (čl.21 GDPR), ktoré sa týkajú:

...................................................................................................................................................................

Práva týkajúce sa automatizovaného individuálneho rozhodovania vrátane profilovania

(čl.22 GDPR), ktoré sa týkajú:

...................................................................................................................................................................

**Túto žiadosť podáva:**

Meno a priezvisko žiadateľa: ......................................................................................................

Kontaktná adresa: .......................................................................................................................

Dňa: ........................................ ........................................

Podpis

*Vyplnenú žiadosť nám zašlite elektronicky na vyššie uvedenú E-mailovú adresu alebo v papierovej podobe na adresu sídla prevádzkovateľa a my Vám odpovieme v zákonnej lehote.*